Macchia (Giarri)

A Macchia è un paisi sicilianu c'appartenti amministrativamenti ô cumuni dî Giarri, pruvincia di Catania. Cu 4.000 abbitanti è la frazzioni cchiù granni dû cumuni e li dù centri sù uramai junciuti dî novi quarteri ca s'hannu fabbricatu nta l'anni '60 e '70.

L'abbitanti sù chiamati macchioti.

Nutizii stòrichi
Si penza ca lu nomu "Macchia" veni dû voscu ca carattirizzava lu tirritòriu nzinu ô XVI sèculu, quannu li vìscuvi di Catania, baruni di Màscali, lu sparteru pi enfiteusi a famigghi di Jaci e di Missina.
Lu paisi criscíu currennu, pirchí 'n principiu era attravirsatu di l'antica strata cunsulari ca di Missina jeva a Sarausa, ca fu spustata ammeri jusu e fatta passari di Giarri, doppu lu Tirrimotu dû 11 di jinnaru 1693.

Catigurìa:Frazzioni dâ Pruvincia di Catania